CELEX: 32014R0612
Language: da
Date: 2014-03-11 00:00:00
Title: Kommissionens delegerede forordning (EU) nr. 612/2014 af 11. marts 2014 om supplerende regler til Europa-Parlamentets og Rådets forordning (EU) nr. 1308/2013 ved ændring af Kommissionens forordning (EF) nr. 555/2008 for så vidt angår nye foranstaltninger under de nationale støtteprogrammer for vin

7.6.2014   
            
            
               DA
            
            
               Den Europæiske Unions Tidende
            
            
               L 168/62
            
         KOMMISSIONENS DELEGEREDE FORORDNING (EU) Nr. 612/2014
   af 11. marts 2014
   om supplerende regler til Europa-Parlamentets og Rådets forordning (EU) nr. 1308/2013 ved ændring af Kommissionens forordning (EF) nr. 555/2008 for så vidt angår nye foranstaltninger under de nationale støtteprogrammer for vin
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 53, litra b), c), e), f) og h), og
   ud fra følgende betragtninger:
   
               (1)
            
            
               Forordning (EU) nr. 1308/2013 ophæver og erstatter Rådets forordning (EF) nr. 1234/2007 (2) og indeholder i del II, afsnit I, kapitel II, afdeling 4 regler om de nationale støtteprogrammer i vinsektoren. Størstedelen af reglerne i nævnte afdeling sikrer fortsat anvendelse af reglerne for de nationale støtteprogrammer for vin i henhold til forordning (EF) nr. 1234/2007, men der fastsættes imidlertid også nye regler. Med de nye regler indføres tre nye elementer, nemlig salgsfremstød for vin i medlemsstaterne som en parallel delforanstaltning til salgsfremstød for vin på tredjelandsmarkeder, en foranstaltning til innovation inden for vinsektoren samt en udvidelse af foranstaltningen til omstrukturering og omstilling af vindyrkningsarealer til genplantning af vindyrkningsarealer efter en obligatorisk rydning af sundheds- eller plantesundhedsårsager. Det er nødvendigt at fastsætte regler for disse nye elementer.
            
         
               (2)
            
            
               Kommissionens forordning (EF) nr. 555/2008 (3) fastsætter regler om de nationale støtteprogrammer for vin som omhandlet i forordning (EF) nr. 1234/2007. For at supplere de nye regler i forordning (EU) nr. 1308/2013, bør der indføres passende bestemmelser i forordning (EF) nr. 555/2008.
            
         
               (3)
            
            
               Artikel 45, stk. 1, litra a), i forordning (EU) nr. 1308/2013 indeholder bestemmelser om særlig støtte til salgsfremstød for vin i medlemsstaterne. Det er nødvendigt at fastsætte støttekriterierne for denne nye delforanstaltning, således at den kan inddrages i de nationale støtteprogrammer. Sådanne kriterier bør stemme overens med lignende foranstaltninger i andre ordninger og i særdeleshed foranstaltningerne om oplysningskampagner og salgsfremstød for landbrugsprodukter på det indre marked som omhandlet i Rådets forordning (EF) nr. 3/2008 (4).
            
         
               (4)
            
            
               For at sikre, at vinsektoren inddrages med sin behørige struktur og ekspertise, bør det præciseres, at et offentligt organ ikke kan være enemodtager inden for rammerne af den salgsfremmende delforanstaltning for vin i medlemsstaterne.
            
         
               (5)
            
            
               Salgsfremstød for vin i medlemsstaterne skal overholde EU-konkurrencereglerne. Det bør derfor præciseres, at de budskaber, der formidles gennem den salgsfremmende delforanstaltning for vin, ikke må tage sigte på varemærker eller opfordre til forbrug af bestemte vine.
            
         
               (6)
            
            
               Af oplysnings- og forbrugerbeskyttelseshensyn bør det præciseres, at alle forbrugeroplysninger om et i medlemsstaterne markedsført produkts virkning på helbredet skal hvile på et anerkendt videnskabeligt grundlag, og kilderne til sådanne oplysninger skal være godkendt af de nationale kompetente myndigheder med ansvar for offentlig sundhed i den medlemsstat, hvor operationen udføres.
            
         
               (7)
            
            
               Varigheden af de operationer, der udføres i medlemsstaterne, bør ligeledes fastsættes og dette på linje med varigheden af de oplysningsprogrammer og salgsfremmende programmer, der finansieres i henhold til forordning (EF) nr. 3/2008.
            
         
               (8)
            
            
               Under hensyntagen til de særlige kendetegn ved den salgsfremmende foranstaltning for vin i medlemsstaterne og i lyset af erfaringerne med gennemførelsen af salgsfremmende foranstaltninger for vin i tredjelande under de nationale støtteprogrammer og ordningen om oplysningskampagner og salgsfremstød for landbrugsprodukter på det indre marked, bør der fastsættes regler om støtteberettigelse, for så vidt angår personaleudgifter og generalomkostninger, som modtageren har afholdt i forbindelse med gennemførelsen af sådanne foranstaltninger.
            
         
               (9)
            
            
               For at lette gennemførelsen af operationer, der er berettigede til støtte under den salgsfremmende delforanstaltning for vin i medlemsstaterne og under hensyntagen til disse operationers varighed, bør det være muligt at foretage forudbetalinger, inden hele eller dele af operationen er udført på betingelse af, at der stilles en sikkerhed for operationens gennemførelse.
            
         
               (10)
            
            
               For at undgå dobbeltfinansiering af de i henhold til artikel 45i forordning (EU) nr. 1308/2013 og artikel 2, stk. 1 og 2, i forordning (EF) nr. 3/2008 støtteberettigede foranstaltninger og de salgsfremmende foranstaltninger, der finansieres i henhold til artikel 16 i Europa-Parlamentets og Rådets forordning (EU) nr. 1305/2013 (5), bør medlemsstaterne indføre klare afgrænsningskriterier i de nationale støtteprogrammer.
            
         
               (11)
            
            
               Artikel 46, stk. 3, litra c), i forordning (EU) nr. 1308/2013 foreskriver en udvidelse af støtteforanstaltningen for omstrukturering og omstilling af vindyrkningsarealer efter en obligatorisk rydning af sundheds- eller plantesundhedsårsager. Det er derfor nødvendigt at fastsætte regler for at gøre det muligt at indføje sådanne aktiviteter i de nationale støtteprogrammer og samtidig fastsætte et udgiftsloft. For at sikre overensstemmelse med EU-plantesundhedslovgivningen, bør der kun ydes støtte, hvis foranstaltningerne overholder Rådets direktiv 2000/29/EF (6). Desuden bør udgifterne til genplantning af vindyrkningsarealer begrænses til 15 % af de samlede årlige udgifter i den enkelte medlemsstat for at sikre, at hovedparten af midlerne til foranstaltningen for omstrukturering og omstilling af vindyrkningsarealer bruges til at gøre vinproducenterne mere konkurrencedygtige.
            
         
               (12)
            
            
               For at undgå dobbeltfinansiering af operationer, der omfatter genplantning af vindyrkningsarealer af sundheds- eller plantesundhedsårsager, og som er støtteberettigede i henhold til artikel 46, stk. 3, litra c), i forordning (EU) nr. 1308/2013, operationer, der er støtteberettigede i henhold til artikel 22, 23 og 24 i direktiv 2000/29/EF og artikel 18, stk. 1, i forordning (EU) nr. 1305/2013, bør medlemsstaterne indføre klare afgrænsningskriterier i de nationale støtteprogrammer.
            
         
               (13)
            
            
               I artikel 51 i forordning (EU) nr. 1308/2013 fastsættes en specifik støtteforanstaltning for innovation inden for vinsektoren, der sigter mod udvikling af nye produkter, processer og teknologier relateret til produkterne i bilag VII, del II, i samme forordning og mod at øge afsætningsmulighederne og konkurrenceevnen for Unionens vinavlsprodukter. Der bør fastsættes regler for de støtteberettigede operationer under for denne nye foranstaltning, således at den kan indføjes i de nationale støtteprogrammer.
            
         
               (14)
            
            
               Forsknings- og udviklingscentre bør deltage i projekter, der støttes af modtagerne af ydelser fra innovationsforanstaltningen, for at sikre, at de fremlagte projekter er af høj kvalitet, og at der overføres viden fra forskningen til vinsektoren.
            
         
               (15)
            
            
               De forskellige investeringer, der er støtteberettigede under denne foranstaltning, bør ligeledes fastsættes. Det bør navnlig præciseres, at simple investeringer til udskiftning af udstyr er ikke støtteberettigede for at sikre formålet med foranstaltningen, dvs. udviklingen af nye produkter, processer og teknologi, opfyldes gennem støtten.
            
         
               (16)
            
            
               For at undgå dobbeltfinansiering af de i henhold til artikel 51 i forordning (EU) nr. 1308/2013, artikel 36, 61, 62 og 63 i forordning (EU) nr. 1305/2013 og Europa-Parlamentets og Rådets forordning (EU) nr. 1291/2013 (7) støtteberettigede foranstaltninger, bør medlemsstaterne indføre klare afgrænsningskriterier i de nationale støtteprogrammer.
            
         
               (17)
            
            
               Forordning (EF) nr. 555/2008 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 555/2008 foretages følgende ændringer:
   
               1)
            
            
               Afsnit II, kapitel II ændres således:
               
                           a)
                        
                        
                           Afdeling 1 ændres således:
                           
                                       i)
                                    
                                    
                                       Afdelingens overskrift affattes således:
                                       
                                          »Afdeling 1
                                       
                                       
                                          
                                             Salgsfremstød«
                                          
                                       
                                    
                                 
                                       ii)
                                    
                                    
                                       Følgende overskrift indsættes før artikel 4:
                                       
                                          
                                             »Underafdeling 1
                                          
                                       
                                       
                                          
                                             
                                                Salgsfremstød i tredjelande«
                                             
                                          
                                       
                                    
                                 
                                       iii)
                                    
                                    
                                       Artikel 5a udgår.
                                    
                                 
                                       iv)
                                    
                                    
                                       Der indsættes følgende underafdeling 2 og 3:
                                       
                                          
                                             »Underafdeling 2
                                          
                                       
                                       
                                          
                                             
                                                Salgsfremstød i medlemsstaterne
                                             
                                          
                                       
                                       Artikel 5b
                                       Støtteberettigede operationer
                                       1.   Den salgsfremmende delforanstaltning for EU-vine omhandlet i artikel 45, stk. 1, litra a), i forordning (EU) nr. 1308/2013 indeholder oplysninger til forbrugerne om:
                                       
                                                   a)
                                                
                                                
                                                   et ansvarligt vinforbrug og risiciene forbundet med et alkoholforbrug
                                                
                                             
                                                   b)
                                                
                                                
                                                   EU-ordningen for beskyttede oprindelsesbetegnelser og beskyttede geografiske betegnelser, navnlig betingelser og virkninger, for så vidt angår vinens specifikke kvalitet, omdømme eller andre egenskaber, der skyldes det særlige geografiske miljø eller oprindelse.
                                                
                                             2.   Oplysningsaktiviteter i stk. 1 kan udføres i form af oplysningskampagner og deltagelse i nationale eller europæiske arrangementer, messer og udstillinger.
                                       3.   Operationerne er støtteberettigede under den slagsfremmende foranstaltning under forudsætning af, at
                                       
                                                   a)
                                                
                                                
                                                   de er tydeligt definerede med en beskrivelse af oplysningsaktiviteter og forventede omkostninger
                                                
                                             
                                                   b)
                                                
                                                
                                                   de overholder gældende lovgivning i den medlemsstat, hvor de udføres
                                                
                                             
                                                   c)
                                                
                                                
                                                   støttemodtagerne har ressourcerne til at sikre, at foranstaltningen gennemføres effektivt.
                                                
                                             4.   Støttemodtagerne kan være erhvervs- eller producentorganisationer, sammenslutninger af producentorganisationer, brancheorganisationer eller offentlige organer. Offentlige organer kan dog ikke være enemodtager af en salgsfremmende foranstaltning.
                                       Artikel 5c
                                       Oplysningernes udformning
                                       1.   Oplysningerne omhandlet i artikel 5b, stk. 1, baseres på vinens særlige kvalitet eller kendetegn og må ikke tage sigte på varemærker eller tilskynde til forbrug af en vin grund af dens oprindelse. Hvis oplysningerne formidles med henblik på artikel 5b, stk. 1, litra b), kan vinens oprindelse anføres som del af oplysningsaktiviteten.
                                       2.   Alle oplysninger om virkningen på helbred og adfærd ved indtagelse af vin ved baseres på almindeligt anerkendte faglige normer og godkendes af den nationale myndighed med ansvar for folkesundheden i den medlemsstat, hvor operationen udføres.
                                       Artikel 5d
                                       Støttens varighed
                                       Støtte til salgsfremmende operationer må ikke vare i mere end tre år.
                                       Artikel 5e
                                       Forskud
                                       Medlemsstaterne kan beslutte, at støtten udbetales, før en foranstaltning gennemføres, forudsat at modtageren har stillet en sikkerhed.
                                       Artikel 5f
                                       Afgrænsning mellem landdistriktsudvikling og salgsfremstød for landbrugsprodukter
                                       Medlemsstaterne indfører tydelige afgrænsningskriterier i de nationale støtteprogrammer for at sikre, at der ikke ydes støtte i henhold til artikel 45, stk. 1, litra a), i forordning (EU) nr. 1308/2013 til operationer, der hører under andre EU-instrumenter.
                                       
                                          
                                             Underafdeling 3
                                          
                                       
                                       
                                          
                                             
                                                Fælles bestemmelser
                                             
                                          
                                       
                                       Artikel 5g
                                       Støtteberettigede omkostninger
                                       1.   Personaleudgifter afholdt af støttemodtageren, jf. artikel 4 og 5b, anses for støtteberettigede, hvis de er afholdt i forbindelse med forberedelse, gennemførelse og opfølgning af det pågældende støtteberettigede salgsfremmende projekt, herunder også evalueringen. Heri indgår udgifter til personale, som støttemodtageren ansætter specifikt i forbindelse med det salgsfremmende projekt, og de omkostninger, der svarer til den andel af arbejdstiden, som fastansat personale hos støttemodtageren bruger på det salgsfremmende projekt.
                                       Medlemsstaterne godkender kun personaleudgifter som støtteberettigede, hvis støttemodtagerne fremlægger dokumentation med nærmere oplysninger om faktisk udført arbejde i forbindelse med et bestemt støtteberettiget salgsfremmende projekt.
                                       2.   Generalomkostninger afholdt af støttemodtageren betragtes kun som støtteberettigede, hvis:
                                       
                                                   a)
                                                
                                                
                                                   de vedrører forberedelse, gennemførelse eller opfølgning af projektet, og
                                                
                                             
                                                   b)
                                                
                                                
                                                   de ikke overstiger 4 % af de faktiske omkostninger for gennemførelsen af projektet.
                                                
                                             Medlemsstaterne kan beslutte, om disse omkostninger er støtteberettigede på grundlag af en fast sats eller på grundlag af forelagt støttedokumentation. I sidstnævnte tilfælde baseres beregningen af disse omkostninger på de regnskabsmæssige principper, regler og metoder, der anvendes i det land, hvor støttemodtageren er etableret.«
                                    
                                 
                     
                           b)
                        
                        
                           Følgende indsættes som artikel 6a:
                           »Artikel 6a
                           Genplantning af sundheds- eller plantesundhedsårsager
                           1.   Genplantning af vindyrkningsarealer, hvis det er nødvendigt efter en obligatorisk rydning af sundheds- eller plantesundhedsårsager efter ordre fra medlemsstatens kompetente myndighed omhandlet i artikel 46, stk. 3, litra c), i forordning (EU) nr. 1308/2013 er støtteberettiget, forudsat at medlemsstaten:
                           
                                       a)
                                    
                                    
                                       foreskriver denne mulighed i sit nationale støtteprogram
                                    
                                 
                                       b)
                                    
                                    
                                       inden for rammerne af forelæggelsen af det nationale støtteprogram eller ændring heraf meddeler Kommissionen listen over, hvilke skadegørere der er omfattet af foranstaltningen, samt et sammendrag af en tilhørende strategi, som fastsættes af de kompetente myndigheder i den pågældende medlemsstat
                                    
                                 
                                       c)
                                    
                                    
                                       overholder bestemmelserne i Rådets direktiv 2000/29/EF (8).
                                    
                                 2.   Udgifterne til genplantning af sundheds- eller plantesundhedsårsager må ikke overstige 15 % af de samlede årlige udgifter til omstrukturering og omstilling af vindyrkningsarealer i den pågældende medlemsstat.
                           3.   For at sikre, at der ikke ydes støtte i henhold til artikel 46, stk. 3, litra c), i forordning (EU) nr. 1308/2013 til operationer, der støttes under andre EU-instrumenter, indfører medlemsstaterne klare afgrænsningskriterier i de nationale støtteprogrammer.
                           
                              (8)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).«"
						
                        
                     
                           c)
                        
                        
                           Som afdeling 6a indsættes:
                           
                              »Afdeling 6a
                           
                           
                              
                                 Innovation
                              
                           
                           Artikel 20a
                           Støtteberettigede operationer
                           1.   Innovationen inden for vinsektoren, jf. artikel 51 i forordning (EU) nr. 1308/2013, omfatter udvikling af følgende:
                           
                                       a)
                                    
                                    
                                       nye produkter med tilknytning til vinsektoren eller biprodukter fra vin
                                    
                                 
                                       b)
                                    
                                    
                                       nye processer og teknologi, der er nødvendige for at udvikle drueprodukter.
                                    
                                 2.   De støtteberettigede udgifter omfatter materielle og/eller immaterielle investeringer i vidensoverførsel, forberedende operationer og pilotundersøgelser.
                           3.   Modtagere af innovationsstøtte er producenter af produkterne i bilag VII, del II til forordning (EU) nr. 1308/2013 og producentorganisationer inden for vinsektoren.
                           Forsknings- og udviklingscentre deltager i projekter, der støttes af modtagerne af ydelser fra innovationsforanstaltningen. Brancheorganisationer kan tilknyttes projektet.
                           4.   Modtagere af investeringsstøtte kan anmode om at få udbetalt et forskud fra betalingsorganerne, hvis denne mulighed indgår i det nationale støtteprogram. Forskudsbetaling er betinget af kravet om, at der stilles en sikkerhed.
                           5.   Der ydes ikke støtte til simple investeringer til udskiftning af udstyr.
                           Artikel 20b
                           Afgrænsning mellem landdistriktsudvikling og andre retsforskrifter og finansieringsinstrumenter
                           Medlemsstaterne indfører klare afgrænsningskriterier i de nationale støtteprogrammer for at sikre, at der ikke ydes støtte i henhold til artikel 51 i forordning (EU) nr. 1308/2013 til operationer, der støttes under andre EU-instrumenter.«
                        
                     
         Artikel 2
   Ikrafttrædelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. marts 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).
   
      (3)  Kommissionens forordning (EF) nr. 555/2008 af 27. juni 2008 om gennemførelsesbestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren (EUT L 170 af 30.6.2008, s. 1).
   
      (4)  Rådets forordning (EF) nr. 3/2008 af 17. december 2007 om oplysningskampagner og salgsfremstød for landbrugsprodukter på det indre marked og i tredjelande (EUT L 3 af 5.1.2008, s. 1).
   
      (5)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
   
      (6)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
   
      (7)  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104).